جمهور باشلیغی رجب طیب ایردوغان،
"سویدن اوز خوفسیزلیگی اوچون ناتوگه اعضا بولیش نی خواهله یدی، بیز هم اوز خوفسیزلیک قیغولریمیزنینگ برطرف ایتیلیشی گه یاردمچی بولگن بیر سویدن کورماقچی میز" دیدی.
جمهور باشلیغی ایردوغان رسمی سفر آرقه لی انقره گه کیلگن سویدن باش وزیری اولف کریسترسون نی قبول قیلیب اوچره شدی.
ایردوغان کیین اولف کریسترسون بیلن مشترک مطبوعاتی کنفرانس اویوشتیردی.
اوچ تامانلیک کیلیشوونینگ نقصانسیز عملی قیلینیشی نینگ آرتیدن سویدن نینگ ناتوگه اعضالیگی و اوزارا مناسبتده متفقلیک بعدی نینگ قوشیلیشی نینگ صمیمی آرزولری ایکن لیگینی قید ایتگن ایردوغان جنابلری شولرنی ایتدی:
" سویدن اوز خوفسیزلیگی اوچون ناتوگه اعضا بولیش نی خواهله یدی، بیز هم اوز خوفسیزلیک قیغولریمیزنینگ برطرف ایتیلیشی گه یاردمچی بولگن بیر سویدن کورماقچی میز،
پی کاکا/وای پی جی/پی وای دی، فتو و DHKPC-C ترور تشکیلاتلری نینگ سویدن نینگ دموکراتیک فضاسینی استثمار ایتیشی گه کیسکین توسیق بولیش کیره ک دیر" دیدی.
سویدن باش وزیری اولف کریسترسون، جمهور باشلیغی ایردوغان بیلن بولیب اوتگن اوچره شوویده خوفسیزلیک تهدیدلرینی تیلگه آلگن لیکلرینی معلوم قیلیب شولرنی ایتدی:
مین نینگ هم پیامیم انیق. سویدن شونی بیله دی، تورکیه نینگ ترور تشکیلاتی پی کاکاگه قرشی بیرگن بیر قانلی اوروشی بار و مینگلب تورک هم بو اوروشده قربان بولیش مجبوریتی گه قالدی. بونی بیلگینیمیزنی ایته من و درحقیقت سویدن نینگ تورکیه گه تروریزم گه قرشی کوره شده یاردم ایتیشینی تامین ایتماقچی میز. سویدن پی کاکانی بیر ترور تشکیلاتی ایتیب تن آلماقده" دیب ایتدی.
سویدن باش وزیری تورکیه گه (تروریزم گه قرشی کوره شده) بیرگن برچه تعهدلرنی رعایت قیله جکلرینی قید ایتیب اولکه سیده تروریزم گه قرشی کوره ش بوییچه قانونلرده جاری ییل نینگ سونگگیده و کیلگوسی ییل نینگ باشیده مهم آدیملر آته جکلرینی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
